અંધેરી-વેસ્ટમાં દાદાભાઈ રોડ પર ભવન્સ કૉલેજની બાજુમાં આવેલી પ્રથમેશ રેસિડેન્સી પાસે ઘણા વખતથી ચાલી આવતી રોડ પર બન્ને બાજુ પાર્કિંગની સમસ્યા હવે એટલી હદે વધી ગઈ છે કે આ સમસ્યાને કારણે ઍક્સિડન્ટના બનાવ પણ બનવા લાગ્યા છે. અહીં હેવી વેહિકલો ગેટ પાસે જ ઊભા રહેવાને કારણે રહેવાસીઓ જ્યારે ટર્ન લઈ ગેટની બહાર નીકળે છે ત્યારે સામેથી આવતું વાહન ન દેખાતાં ઍક્સિડન્ટ થાય છે, એથી રહેવાસીઓ ગેરકાયદે કરવામાં આવતા પાર્કિંગને કારણે ત્રસ્ત થઈ ગયા છે.